København den 2. maj 2022

**Referat fra årsmødet i DH København den 21. april 2022**Mødet blev afholdt på Borgercenter Handicap, Borups Allé 43, 2200 København N kl. 19-21.30.

1. Formand Hans J. Møller bød velkommen til de fremmødte og til vicedirektør Mette B. Vedsmand fra socialforvaltningen.
2. Sekretær i FU Peter Anderson blev valgt som referent.
3. Ulla Trøjmer fra DHF blev valgt som dirigent.

Herefter blev årsmødet sat på pause, medens vicedirektør i socialforvaltningen, Mette B. Vedsmand kom med et oplæg om omstillingsplanen for Borgercenter Handicap – efterfulgt af debat.

Årsmødet fortsatte med:

1. Godkendelse af dagsorden. Dagsordenen blev godkendt.
2. Navneopråb og optælling af stemmeberettigede: Der var i alt 11 stemmeberettigde organisationer til stede.
3. To af de fremmødte meldte sig som stemmetællere.
4. Fremlæggelse af beretningen for 2021-22 til godkendelse:
Formanden supplerede den skriftlige beretning.
I forbindelse med kommunalvalget har der været afholdt valg til lokaludvalgene.
Kun DHF havde sikret sig repræsentation i enkelte lokaludvalg. Især boligforeninger havde taget mange pladser.
Formanden foreslog, at DH København skulle forsøge at få flere af organisationerne til at samarbejde for at skaffe en bredere repræsentation i lokaludvalgene. Der er mange påvirkningsmulighede via lokaludvalgene, men det forudsætter selvfølgelig, at organisationerne kan stille med folk, der er villige til at påtage sig arbejdet.
Der er netop kommet et nyt udkast til bekendtgørelse på handicapbilområdet. Folk, der skal have et midlertidigt kørekort skal efter forslaget selv betale afgiften.
Folk med større handicapbiler forslås selv at skulle betale en miljøafgift på 4500 kroner.
Høringsfristen er den 1. maj.

Under den efterfølgende debat blev der talt om, at + 60-årige blev overrflyttet fra BCH til Sundheds- og Omsorgsområdet.
Centerrådet drøfter sagen den 24. april. Problemet er, at serviceniveauet i BCH er højere end det, man overflyttes til. Der har været en skriftlig aftale om at få udlignet niveauforskellen, og den aftale medtages til mødet i Centerrådet.

Beretningen blev enstemmigt godkendt.
5. Fremlæggelse af regnskab for 2021-22 til godkendelse:
Der er i 2021 anvendt 1531,15 kroner til årsmøde og FU møder.
Beholdningen, der opbevares hos DH centralt, er på kr. 9.113,25.

Regnskabet blev enstemmigt godkendt.
6. Fremlæggelse af handlingsplan for 2022-23 til godkendelse:
Der blev fra salen nævnt, at der er en 12-års plan for implementering af ramper i busserne i Københavnsområdet, så der er fortsat meget at arbejde med for DH.
Den fremlagte handlingsplan blev enstemmigt godkendt med en tilføjelse af, der også skal arbejdes med elektronisk/digital tilgængelighed.
7. Fremlæggelse af budget for 2022 til godkendelse:
FU og bestyrelsesmøder 13.000, arbejdsgruppemøder 5.000, 2 temamøder 10.000.

Kassbeholdningen er kun på godt 9000 kroner, men der er søgt om et driftstilskud på 28.000 kroner fra DH centralt.

Budettet blev enstemmigt vedtaget.

10.a FUs forslag om ikke at ansøge om § 18-midler blev vedtaget.

1. Valg af forretningsudvalgsmedlemmer:
Steen Stavngaard, LEV, genvalgt for 2 år
Elin Johansson, Nyreforeningen, genvalgt for 2 år.
Ole Rasmussen. DøvBlinde foreningen, valgt for 2 år
John Heilbrunn, Dansk Blindesamfund, valgt for 1 år
2. Valg af suppleant for 1 år:
Peter Anderson, Høreforeningen, valgt som suppleant for 1 år
3. Der var ikke indkommet forslag fra medlemsorganisatonerne.
4. Eventuelt:
Under punktet eventuelt blev der kort refereret fra opstarten af de to arbejdsgrupper om tilgængelighed og socialpolitik, og gruppemedlemmerne fik en række gode råd med på vejen.

Hermed sluttede årsmødet.

Hans J. Møller, formand Ulla Trøjmer, dirigent Peter Anderson, referent